Formasi Setul

Formasi Setul merupakan satu formasi batuan berusia Ordovisi Awal hingga Devon Tengah yang terdapat di Semenanjung Malaysia dan merupakan formasi batu kapur yang tertua di Malaysia.

Formasi Setul kini telah dinaiktaraf menjadi Kumpulan Setul yang terdiri daripada Batu Kapur Kaki Bukit, Formasi Tanjung Dendang, Batu Kapur Mempelam dan Formasi Timah Tasoh.

 Asal-usul Nama 
Nama formasi batuan ini mula diperkenalkan oleh Jones (1961) bersempena nama wilayah Setul (kini dipanggil Satun) di Thailand di mana formasi batuan ini turut ditemui.

 Taburan 
Formasi Setul bertaburan dengan meluas dari Tanjung Rhu hingga utara Pulau Dayang Bunting serta sebahagian kecil Teluk Kubang Badak di Langkawi.

 Komposisi Batuan 
Jones (1978) mengelaskan formasi ini kepada 5 ahli iaitu Batu Kapur Dasar, Batu Kapur Setul Bawah, Ahli Detrital Bawah, Batu Kapur Setul Atas dan Ahli Detrital Atas Jones, C.R., Geology and mineral resources of Perlis, North Kedah and the Langkawi Islands, Memoir 17, Jabatan Penyiasatan Kajibumi Malaysia, 1978. 

MT-JGSC (2015) mengelaskan semula Formasi Setul kepada 3 ahli dengan menaiktaraf Ahli Detrital Atas sebagai sebahagian Formasi JentikThe Malaysia-Thailand Border Joint Geological Survey Committee, MT-JGSC, Geological Conservation and Geological Tourism in Langkawi - Tarutao Islands, Geological Papers Volume 13, 2015.

Pada masa kini, Formasi Setul telah digunapakai sebagai Kumpulan Setul dan ahli-ahli batuannya dinaik taraf kepada Batu Kapur Kaki Bukit, Formasi Tanjung Dendang, Batu Kapur Mempelam dan Formasi Timah Tasoh, manakala Ahli Detrital Atas turut dinaiktaraf sebagai Formasi Timah Tasoh.
BilPengelasan oleh Jones (1981)Pengelasan oleh Meor (2013)Pengelasan oleh MT-JGSC (2015)AhliCiri-ciriFormasiAhliCiri-ciri1Batu Kapur DasarBatu kapur kelabu berlapisan tebal dengan tompokan bersilika yang banyak. Terdapat span dan nautiloid tersilisifikasi yang terawet teruk.Batu Kapur Kaki BukitAhli Kaki BukitBatu kapur kelabu berlapisan tebal dengan lapisan berfosil. Stilolit dan laminar tidak seragam biasa ditemui. Bahagian dasar terdiri daripada batu kapur tebal yang berselang lapis dengan batu lodak.2Batu Kapur Setul BawahBatu kapur kelabu gelap berlapisan tebal dengan fosil cangkerang bertaburan. Stilolit dan laminar tidak seragam biasa ditemui.3Ahli Detrital BawahFormasi Tanjung DendangAhli Tanjung DendangBatu lodak, syal dan rijang berwarna hitam kegelapan yang berlapisan baik dengan kehadiran fosil graptolit, trilobit dan fosil cangkerang.4Batu Kapur Setul AtasBatu Kapur MempelamAhli MempelamBatu kapur kelabu gelap yang berlapisan tebal dan kurang berfosil.5Ahli Detrital AtasFormasi Timah Tasoh(Dimasukkan sebagai Unit Bawah Formasi Jentik)

 Rujukan 
Kategori:Geologi Langkawi
Kategori:Geologi Malaysia
Kategori:Geologi Semenanjung Malaysia